Tafelwit tis 19: Arwa 15: Kra n tifrat i d bedren yiselmaden ɣef kra wuguren yellan Ɛlaḥsab ayen nettwali deg uraw-a, llant ukkuẓ n tifrad id bedren yiselmaden, i wuguren n tmiḍranin i d-ttmagaren deg uselmed n tmaziɣt s tmaziɣt. Amezwaru d asnulfu n wawalen, i waken ad akzen yinelmaden timiḍranin-a, bedren-d daɣen anadi deg yisegzawalen ussnanen. Imi, aṭas n yisegzawalen id yennulfan deg yiseggasen-a ineggura, ihi, ssutren-d anadi deg-sen ahat ad ilin deg lmendad n tmiḍranin-a. Syin akkin bedren-d ad segzin timiḍranin-a s tefyar neɣ ad qqiment s tefransist, iwakken ur d ttilint ara tucḍiwin deg uṣiweḍ n yizen i yinelmaden.